**ความคิดเห็นของประชาชนต่อการบริหารงานตามหลักธรรมาภิบาล**

**ขององค์การบริหารส่วนตำบลโคกสลุง จังหวัดลพบุรี**

อนิตา หมื่นสอน1 , บุญวัฒน์ สว่างวงศ์2

1 สาขาวิชา การบริหารงานตำรวจ คณะมนุษยศาสตร์และสังคมศาสตร์, โทรศัพท์084-9771341, e-mail: s59123450013@ssru.ac.th

2อาจารย์ประจำสาขาวิชาการบริหารงานตำรวจ คณะมนุษยศาสตร์และสังคมศาสตร์, โทรศัพท์086-628-9535, e-mail: boonwat.sa@ssru.ac.th

**บทคัดย่อ**

การศึกษานี้วัตถุมีประสงค์เพื่อ (1). ศึกษาระดับความคิดเห็นของประชาชนต่อการบริหารงานตามหลักธรรมาภิบาลขององค์การบริหารส่วนตำบลโคกสลุง จังหวัดลพบุรี (2). เพื่อเปรียบเทียบความคิดเห็นของประชาชนจำแนกตามปัจจัยส่วนบุคคลต่อการบริหารงานตามหลักธรรมาภิบาลขององค์การบริหารส่วนตำบลโคกสลุง จังหวัดลพบุรี

กลุ่มตัวอย่างที่ใช้ในการวิจัยครั้งนี้ คือประชาชนที่อาศัยอยู่ในองค์การบริหารส่วนตำบลโคกสลุง จังหวัดลพบุรี จำนวน 388 คน โดยใช้แบบสอบถามเป็นเครื่องมือในการจัดเก็บรวบรวมข้อมูล โดยใช้สูตรของ Yamane (1973) ในการคำนวณหาขนาดของกลุ่มตัวอย่าง สถิติที่ใช้ในการวิเคราะห์ข้อมูลประกอบด้วยสถิติ เชิงอุปมาน ได้แก่ ค่าความถี่ ค่าร้อยละ และ สถิติเชิงอนุมาน ได้แก่ t-test และ One-way ANOVA และเมื่อพบว่ามีความแตกต่างกันอย่างมีนัยสำคัญทางสถิติที่ระดับ .05 ผู้วิจัยจะทำการทดสอบหาความแตกต่างรายคู่โดยใช้วิธีของ LSD

ผลการศึกษาพบว่า ความคิดเห็นของประชาชนต่อการบริหารงานตามหลักธรรมาภิบาล โดยรวมมีความคิดเห็นอยู่ในระดับมาก เมื่อพิจารณาเป็นรายด้าน พบว่า ด้านที่มีค่าเฉลี่ยมากที่สุดคือ ด้านหลักการมีส่วนร่วม รองลงมาคือ ด้านหลักความรับผิดชอบ และอันดับสุดท้ายคือ ด้านหลักนิติธรรม

ผลการเปรียบเทียบความแตกต่างของความคิดเห็นของประชาชนต่อการบริหารงานตามหลักธรรมาภิบาล พบว่า เพศ อายุ การศึกษา และ อาชีพที่ต่างกันมีความคิดเห็นต่อการบริหารงานตามหลักธรรมาภิบาลแตกต่างกันที่ระดับนัยสำคัญ .05 ส่วนรายได้และระยะเวลาที่อยู่ในพื้นที่ต่างกันมีความคิดเห็นต่อการบริหารงานตามหลักธรรมาภิบาลไม่แตกต่างกัน

**คำสำคัญ :** ความคิดเห็นของประชาชน,หลักธรรมาภิบาล,องค์การบริหารส่วนตำบล

**Public opinions towards good governance-based administration of Khok Salung Subdistrict Administrative Organization in Lopburi Province**

1Anita Muensorn, 2 Boonwat Sawangwong

1Branch Police administration Under the Faculty of Humanities and Social Sciences, Tell.084-9771341,e-mail: s59123450013@ssru.ac.th

2Lecturer, Police public administration, Faculty of Humanities and Social Science, Tell. 086-628-9535, e-mail: boonwat.sa@ssru.ac.th

Abstract

The objectives of this study were (1) to study public opinions towards good governance-based administration of Khok Salung Subdistrict Administrative Organization in Lopburi Province and (2) to compare public opinion, classified by personal factors towards good governance-based administration of Khok Salung Subdistrict Administrative Organization in Lopburi Province.

The sample of this research was 388 people living in area under the supervision of Khok Salung Subdistrict Administrative Organization in Lopburi Province. A questionnaire was used as a tool for data collection. The sample size was determined based on Yamane's formula (1973). Data were analyzed using descriptive statistics, including frequency, percentage and inferential statistics, including t-test and One-way ANOVA. If there were statistically significant differences at the .05 level, a pairwise comparison was conducted using LSD.

The results of this study indicated that overall opinion of the respondents towards good governance-based administration of Khok Salung Subdistrict Administrative Organization in Lopburi Province was at a high level. When individual aspects were considered, an aspect with the highest mean was participation, followed by responsibility, and rule of law.

By comparing different opinions, classified by personal factors, the respondents with different gender, age, educational level, and occupation had different opinions towards good governance-based administration of Khok Salung Subdistrict Administrative Organization in Lopburi Province with a significance level of .05. In contrast, the respondents with different income and length of staying had indifferent opinions towards good governance-based administration.

Keywords: Public opinion, Good governance, Administrative Organization

**บทนำ**

จากวิกฤติเศรษฐกิจและการเงิน สังคมไทยเกิดความตื่นตัวในการสร้างธรรมาภิบาลและการรณรงค์ต่อต้านการทุจริตคอร์รัปชั่นในวงกว้าง อันเป็นผลมาจากทรัพยากรที่จำกัดและกระแสตื่นตัวในระดับสากลและภายในประเทศ ซึ่งการปกครองด้วยหลักบริหารจัดการที่ดีงามหรือหลักธรรมาภิบาล นั้นเป็นเรื่องของการพัฒนาและการอยู่ร่วมกันอย่างสงบสันติโดยส่งเสริมให้เกิดการรวมตัวของประชาชนในการเข้าถึงข้อมูลตัดสินใจตรวจสอบ ลดการทุจริตคอรัปชั่นลง เพื่อให้เกิดความโปร่งใส โดยเฉพาะในเรื่องของความโปร่งใสและการมีส่วนร่วมของประชาชนตลอดจนการยึดหลักกฎหมายในการปฏิบัติงานซึ่งถือว่าเป็นหัวใจของการบริหารงาน และในขณะเดียวกันก็จำเป็นจะต้องสร้างความรู้ความเข้าใจแก่ประชาชนในบทบาทหน้าที่การมีส่วนร่วม เพื่อให้เกิดจิตสำนึกในการมีส่วนร่วมเสียสละเพื่อพัฒนาท้องถิ่น (ประมวล รุจนเสรี. 2542 : 2)

องค์การบริหารส่วนตำบลเกิดขึ้นตามพระราชบัญญัติสภาตำบลและองค์การบริหารส่วนตำบล พ.ศ. 2537 เป็นองค์การปกครองส่วนท้องถิ่น ที่มีความสำคัญทางการเมืองเพราะเป็นพื้นฐานที่สำคัญต่อการพัฒนาระบบการปกครองแบบประชาธิปไตยและมีความสำคัญทางเศรษฐกิจและสังคมซึ่งยึดหลักว่าการมีส่วนร่วมของประชาชนจะช่วยพัฒนาเศรษฐกิจและสังคมของประเทศให้เจริญก้าวหน้าได้ แต่ในช่วงหลายปีที่ผ่านมานับตั้งแต่พระราชบัญญัติสภาตำบลและองค์การบริหารส่วนตำบล พ.ศ. 2537 บังคับใช้ไปแล้ว พบว่า มีการร้องเรียนและตรวจพบการทุจริตคอร์รัปชั่นหลายรูปแบบในองค์การบริหารส่วนตำบล ด้วยเหตุดังกล่าวทำให้เกิดปัญหาขึ้นในองค์การบริหารส่วนตำบลเป็นเหตุให้องค์การบริหารการปกครองส่วนท้องถิ่นหย่อนประสิทธิภาพในการบริหาร ไม่สามารถพัฒนาท้องถิ่นให้เจริญก้าวหน้าตามเจตนารมณ์ของการกระจายอำนาจ ส่งผลให้สังคมเกิดความเคลือบแคลงใจในกระบวนการกระจายอำนาจ (วิรัช วิรัชนิภาวรรณ์.2530 : 279)

ดังนั้นเมื่อองค์การปกครองส่วนท้องถิ่นมีความสำคัญต่อการพัฒนาประเทศเป็นอย่างมาก แต่ว่าปัจจุบันสภาพการบริหารจัดการขององค์การปกครองส่วนท้องถิ่นกับมีสถิติการร้องเรียนเรื่องการทุจริตและการบริหารจัดการ ไม่โปร่งใสมีการทุจริตคอรัปชั่นจำนวนมาก ทำให้ผู้วิจัยมีความสนใจที่จะศึกษาถึงความคิดเห็นของประชาชนต่อการบริหารงานตามหลักธรรมาภิบาลของตำบลโคกสลุง จังหวัดลพบุรี เพื่อนำไปแก้ไขปัญหาการบริหารจัดการตลอดจนแนวทางในการปรับปรุงพัฒนาการปฏิบัติงานขององค์การปกครองส่วนท้องถิ่น และและสนองต่อนโยบายของรัฐให้มีประสิทธิภาพและบังเกิดประสิทธิผลสูงสุดในการให้บริการประชาชน

**วัตถุประสงค์ของการวิจัย**

1. เพื่อศึกษาระดับความคิดเห็นของประชาชนต่อการบริหารงานตามหลักธรรมาภิบาลขององค์การบริหารส่วนตำบลโคกสลุง จังหวัดลพบุรี

2. เพื่อเปรียบเทียบความคิดเห็นของประชาชนจำแนกตามปัจจัยส่วนบุคคลต่อการบริหารงานตามหลักธรรมาภิบาลขององค์การบริหารส่วนตำบลโคกสลุง จังหวัดลพบุรี

**ทบทวนวรรณกรรม**

**ความหมายของความคิดเห็น**

นันทา ตึงสมบัติยุทธ์ (2538 : 21) กล่าวว่า ความคิดเห็นเป็นการแสดงออกของแต่ละบุคคลในอันที่จะแสดงข้อเท็จจริงอย่างใดอย่างหนึ่ง หรือเป็นการประเมินผลสิ่งใดสิ่งหนึ่งจากสถานการณ์สิ่งแวดล้อมต่างๆ หรือเป็นการแสดงออกถึงการลงความเห็นของบุคคลหนึ่งในข้อเท็จจริง

**ปัจจัยที่มีอิทธิพลต่อความคิดเห็น**

นวลจันทร์ ทัศนชัยกุล (2547: 15-16) กล่าวว่า ปัจจัยพื้นฐานที่มีอิทธิพลต่อความคิดเห็นของบุคคล ได้แก่

1. ปัจจัยจากตัวบุคคล ได้แก่ คุณสมบัติเฉพาะตัวของคนๆ นั้น รวมถึงความเชื่อ ค่านิยมที่ได้รับจากการอบรมสั่งสอนของครอบครัว

2. ปัจจัยเกี่ยวกับสิ่งแวดล้อม ความคิดเห็นต่างๆ ของทุกคนอาจเกิดจากการพบปะสังสรรค์คบหาสมาคมและอิทธิพลกลุ่ม นอกจากนั้นการได้รับการสัมผัสจากสื่อมวลชนในรูปแบบต่างๆ ได้แก่ วิทยุ โทรทัศน์ หนังสือพิมพ์ เอกสารต่างๆ สิ่งเหล่านี้มีอิทธิพลมากต่อความคิดเห็นของบุคคลที่จะได้รับข้อมูล ข่าวสารของแต่ละบุคคล

**ความหมายของหลักธรรมาภิบาล**

บุษบง ชัยเจริญวัฒนะ และบุญมี ลี้ (2544 : 17-18) กล่าวถึงหลักธรรมาภิบาลของสำนักงานข้าราชการพลเรือน ซึ่งเป็นผลจากการประชุมประจำปีระหว่างส่วนราชการกับสำนักงาน ก.พ. เมื่อวันที่ 23 ธันวาคม 2542 ว่าด้วยหลักการสำคัญ 6 ประการ

1. หลักนิติธรรม ได้แก่ กฎหมาย และกฎเกณฑ์ต่างๆ มีความเป็นธรรมมีการปฏิรูปกฎหมายอย่างสม่ำเสมอ การดำเนินงานของกระบวนการยุติธรรมเป็นไปอย่างรวดเร็ว โปร่งใสและตรวจสอบได้และได้รับการยอมรับจากประชาชน ประชาชนตระหนักถึงสิทธิเสรีภาพ หน้าที่ของตนเองเข้าใจกฎเกณฑ์ต่างๆ และมีส่วนร่วมในกรณีต่างๆ

2. หลักความโปร่งใส ได้แก่ การตรวจสอบความพึงพอใจของผู้มาใช้บริการของรัฐและเจ้าหน้าที่ของส่วนราชการ จำนวนเรื่องกล่าวหา ร้องเรียน หรือสอบสวนเจ้าหน้าที่ของรัฐ เกณฑ์ในการใช้ดุลพินิจของส่วนราชการมีความชัดเจนเป็นที่ยอมรับ ส่วนราชการมีตัวชี้วัดผลการปฏิบัติงานที่เป็นรูปธรรม และเปิดเผยต่อสาธารณะ

3. หลักความรับผิดชอบ ได้แก่ การได้รับการยอมรับ และความพอใจจากผู้รับบริการและผู้ที่เกี่ยวข้อง การบรรลุผลตามวัตถุประสงค์ที่กำหนดไว้ของงานที่ปฏิบัติ คุณภาพของงานทั้งด้านปริมาณ ความถูกต้อง ครบถ้วน รวมทั้งจำนวนความผิดพลาดที่ได้เกิดขึ้นจากการปฏิบัติและจำนวนการร้องเรียนหรือการกล่าวหาที่ได้รับ

4. หลักความคุ้มค่า ได้แก่ ความพึงพอใจของผู้รับบริการ ความมีประสิทธิภาพ และความมีประสิทธิผล ทั้งทางด้านปริมาณและคุณค่า

5. หลักการมีส่วนร่วม ได้แก่ ความสำเร็จผลของโครงการต่างๆ รวมถึงการประหยัดงบประมาณ ความพึงพอใจของผู้มีส่วนเกี่ยวข้องหรือผู้ได้รับผลกระทบ จำนวนผู้เข้าร่วมแสดงความคิดหรือจำนวนข้อเสนอแนะหรือข้อคิดเห็นของประชาชนในการดำเนินเรื่องต่างๆ รวมถึงคุณภาพของการเข้ามามีส่วนร่วม

6. หลักคุณธรรม ได้แก่ การร้องเรียน หรือ การร้องทุกข์ในการดำเนินการในเรื่องต่างๆ ทั้งในและนอกองค์การลดลงคุณภาพชีวิตของคนในสังคมดีขึ้น มีการบริการจัดการและใช้ทรัพยากรในชาติอย่างเกิดประโยชน์สูงสุดสังคมมีเสถียรภาพ อยู่ร่วมกันอย่างสงบสุขและมีระเบียบวินัย

**ธรรมาภิบาลกับองค์การบริหารส่วนตำบล**

องค์การบริการส่วนตำบล เป็นองค์กรปกครองส่วนท้องถิ่นที่ใกล้ชิดกับประชาชนมากที่สุด มีศักยภาพในการให้บริการสาธารณะ แก้ไขปัญหาความเดือดร้อนและตอบสนองความต้องการของประชาชนได้อย่างแท้จริง

ปัจจุบันแนวคิดเรื่องการบริหารจัดการที่ดีหรือธรรมาภิบาลได้มีบทบาทต่อหลายๆ หน่วยงานทั้งภาครัฐและเอกชน รวมทั้งองค์การบริหารส่วนตำบลด้วย แม้ว่า องค์การบริหารส่วนตำบลไม่ได้เป็นองค์กรที่เป็นหน่วยงานที่ขึ้นตรงกับรัฐบาลกลาง แต่การนำหลักธรรมาภิบาลดังที่ปรากฏในระเบียบมาประยุกต์ใช้กับรัฐบาลในระดับท้องถิ่น ก็นับว่าเป็นหลักการที่จะเป็นประโยชน์ต่อประเทศและสังคม ซึ่งแนวคิดและหลักการสร้างองค์การบริหารในส่วนท้องถิ่นให้มีหลักธรรมาภิบาล ก็เป็นที่ยอมรับและมีการศึกษากันอย่างแพร่หลายในระดับสากล ในทางปฏิบัติหากสามารถเลื่อนณรงค์ส่งเสริมให้องค์การบริหารส่วนตำบลเป็นองค์การที่มีธรรมาภิบาลก็จะเป็นประโยชน์ไม่ว่าจะเป็นประเด็นการพัฒนาชุมชน การพัฒนาการเมืองท้องถิ่น และที่สำคัญปัญหาการทุจริตเบาบางลง และสิ่งที่ท้าทายองค์การบริหารส่วนตำบลอยู่ในขณะนี้คือ การปรับกลยุทธ์ ทัศนคติ วิธีคิด วิธีการทำงานของบุคลากรองค์การบริหารส่วนตำบลให้ไปสู่การเป็นราชการยุคใหม่ โดยยึดหลักธรรมาภิบาลในการบริหารปกครองท้องถิ่น (อรพินท์ สพโชคชัย และคนอื่นๆ. 2543 : 37)

**วิจัยที่เกี่ยวข้อง**

กัมปนาท พรพรหม (2552) ศึกษาเรื่อง ความคิดเห็นของประชาชนที่มีต่อการให้บริการสาธารณะตามหลักธรรมาภิบาล ขององค์การบริหารส่วนตำบลเกษตรสุวรรณ อำเภอบ่อทอง จังหวัดชลบุรี ผลการศึกษาพบว่า ความคิดเห็นของประชาชนที่มีต่อการให้บริการสาธารณะตามหลักธรรมาภิบาล โดยรวมมีความคิดเห็นอยู่ในระดับมาก เมื่อพิจารณาเป็นรายด้าน พบว่าด้านที่มีค่าเฉลี่ยมากที่สุดคือ ด้านหลักนิติธรรม เพราะองค์การบริหารส่วนตำบลเกษตรสุวรรณดำเนินงานเป็นไปตามเจตนารมย์ของกฎหมาย รองลงมาคือ ด้านหลักความรับผิดชอบ ด้วยการเอาใจใส่ต่อปัญหาความเดือดร้อนของประชาชน และด้านหลักความโปร่งใส ด้วยการนำข้อบัญญัติ ระเบียบ คำสั่งต่างๆ เกี่ยวกับการให้บริการสาธารณะ เผยแพร่ให้ประชาชนทราบ ผลการเปรียบเทียบความแตกต่างของความคิดเห็นของประชาชนที่มีต่อการให้บริการตามหลักธรรมาภิบาล ขององค์การบริหารส่วนตำบลเกษตรสุวรรณพบว่า อายุ สถานภาพ ช่วงระดับการศึกษา และอาชีพ ต่างกัน มีความคิดเห็นที่มีต่อการให้บริการสาธารณะตามหลักธรรมาภิบาล แตกต่างกันที่ระดับนัยสำคัญ 0.5

มนัส แก้วเนียม (2551) ได้ศึกษาวิจัยเรื่อง การบริหารงานตามหลักธรรมาภิบาลขององค์การบริหารส่วนตำบลในอำเภอเมืองสุราษฎร์ธานี จังหวัดสุราษฎร์ธานี ผลการวิจัยพบว่า 1. โดยรวมการบริหารงานตามหลักธรรมาภิบาลขององค์การบริหารส่วนตำบล อยู่ในระดับมากที่สุด โดยมีบริหารงานตามหลักธรรมมาธิบาลในด้านหลักคุณธรรม ด้านหลักความโปร่งใส และน่ารักการมีส่วนร่วม อยู่ในระดับมากที่สุด ส่วนด้านหลักนิติธรรม ด้านหลักความรับผิดชอบ และหน้าหลักความคุ้มค่าอยู่ในระดับมาก 2. เปรียบเทียบระดับการบริหารงานตามหลักธรรมาภิบาลตามปัจจัยส่วนบุคคลพบว่า ประชากรที่มีเพศ อายุ และตำแหน่งแตกต่างกัน มีระดับการบริหารงานตามหลักธรรมาภิบาลแตกต่างกันอย่างมีนัยสำคัญทางสถิติที่ระดับ .05 ประชากรที่มีระดับการศึกษาแตกต่างกันมีระดับการบริหารงานตามหลักธรรมาภิบาลไม่แตกต่างกันอย่างมีนัยสำคัญทางสถิติที่ระดับ

**กรอบแนวคิดการวิจัย**

**ตัวแปรพื้นฐาน ตัวแปรศึกษา**

|  |  |  |
| --- | --- | --- |
| ปัจจัยส่วนบุคคล  1.เพศ  2.อายุ  3.การศึกษา  4 อาชีพ  5.รายได้  6.ระยะเวลาที่อยู่ในพื้นที่ |  | ความคิดเห็นของประชาชนต่อการบริหารงานตามหลักธรรมาภิบาล 6 หลัก  1.ด้านหลักนิติธรรม  2.ด้านหลักคุณธรรม  3.ด้านหลักความโปร่งใส  4.ด้านหลักความมีส่วนร่วม  5.ด้านหลักความรับผิดชอบ  6.ด้านหลักความคุ้มค่า |
|  |

**วิธีดำเนินการวิจัย**

การวิจัยครั้งนี้เป็นการศึกษา ความคิดเห็นของประชาชนต่อการบริหารงานตามหลักธรรมาภิบาลขององค์การบริหารส่วนตำบลโคกสลุง จังหวัดลพบุรี ในครั้งนี้ เป็นการวิจัยเชิงปริมาณ (Quantitative Research) โดยใช้วิธีการเก็บข้อมูลด้วยแบบสอบถาม (Questionnaire) เป็นหลัก

ประชากรที่ใช้ในการวิจัยครั้งนี้คือ ประชาชนที่อาศัยอยู่ในพื้นที่ ตำบลโคกสลุง จังหวัดลพบุรี จำนวนทั้งสิ้น 10,471 คน ปี พ.ศ. 2562 ผู้วิจัยกำหนดกลุ่มตัวอย่างโดยใช้ ใช้สูตร Taro Yamane ( 1973) ที่ระดับความเชื่อมั่น 95% และกำหนดความคลาดเคลื่อนที่ยอมรับได้ 0.05และวิธีสุ่มตัวอย่างแบบชั้นภูมิ ( Stratified Random Sampling )

1. การเก็บรวบรวมข้อมูลโดยใช้แบบสอบถาม (Questionnaire) ที่จัดสร้างขึ้นในการเก็บรวบรวมข้อมูล โดยมีวิธีการดังนี้

1.1 ผู้วิจัยทำหนังสือขอต่อคณบดีคณะมนุษยศาสตร์และสังคมศาสตร์มหาวิทยาลัยราชภัฏสวนสุนันทา เพื่อขอความอนุเคราะห์เก็บรวบรวมข้อมูลในองค์การบริหารส่วนตำบลโคกสลุง จังหวัดลพบุรี

1.2 ดำเนินการเก็บรวบรวมข้อมูล โดยผู้วิจัยดำเนินการเก็บข้อมูลจากประชาชนในตำบลโคกสลุง จังหวัดลพบุรี ซึ่งเป็นประชากรกลุ่มเป้าหมายที่จะศึกษาด้วยวิธีการขอความอนุเคราะห์แจกจ่าย โดยให้โอกาสกลุ่มตัวอย่างผู้ตอบแบบสอบถามให้ตอบแบบสอบถามอย่างเป็นอิสระ และ รับคืนแบบสอบถามกลับมาตรวจสอบความสมบูรณ์ได้ทั้งหมด 388 ชุด คิดเป็นร้อยละ 100.00

1.3 นำผลที่ได้มาสังเคราะห์ข้อมูล

**เครื่องมือที่ใช้ในการเก็บรวบรวมข้อมูล**

เครื่องมือที่ใช้ในการเก็บรวบรวมข้อมูล คือ แบบสอบถามเกี่ยวกับ ความคิดเห็นของประชาชนต่อการบริหารงานตามหลักธรรมาภิบาลขององค์การบริหารส่วนตำบลโคกสลุง จังหวัดลพบุรี โดยแบ่งเป็น 3 ตอน

ตอนที่ 1 ข้อมูลทั่วไปของผู้ตอบแบบสอบถาม ลักษณะแบบสอบถามเป็นแบบเลือกตอบตามรายการ (Check-list) ซึ่งประกอบด้วย เพศ อายุ ระดับการศึกษา อาชีพ รายได้ และระยะเวลาที่อยู่ในพื้นที่

ตอนที่ 2 ความคิดเห็นของประชาชนต่อการบริหารงานตามหลักธรรมาภิบาลขององค์การบริหารส่วนตำบลโคกสลุง จังหวัดลพบุรี ลักษณะแบบสอบถามที่สร้างขึ้น เป็นคำถามแบบมาตรส่วนประมาณค่า (Rating scale)เกี่ยวข้องกับหลักธรรมาภิบาล 6 หลัก คือ หลักนิติธรรม หลักคุณธรรม ความโปร่งใส หลักความมีส่วนร่วม หลักความรับผิดชอบ และหลักความคุ้มค่า แต่ล่ะคำถามมีคำตอบให้เลือก 5 ระดับ ตามแบบของลิเคิร์ท (Likert. 1932 : 1-55)

โดยมีหลักเกณฑ์การให้คะแนน ดังนี้

5 หมายถึง ปฏิบัติมากที่สุด

4 หมายถึง ปฏิบัติมาก

3 หมายถึง ปฏิบัติปานกลาง

2 หมายถึง ปฏิบัติน้อย

1 หมายถึง ปฏิบัติน้อยที่สุด

ตอนที่ 3 ข้อเสนอแนะ

**การวิเคราะห์ข้อมูล**

1. ข้อมูลทั่วไปของผู้ตอบแบบสอบถาม ได้แก่ เพศ อายุ ระดับการศึกษา อาชีพ รายได้ ระยะเวลาที่อยู่ในพื้นที่ วิเคราะห์ข้อมูลโดยใช้สถิติเชิงพรรณนา (descriptive statistics) คือ ค่าความถี่ (frequency) ค่าร้อยละ (percentage)

2. ข้อมูลความคิดเห็นของประชาชนที่มีต่อการบริหารงานตามหลักธรรมาภิบาลขององค์การบริหารส่วนตำบลโคกสลุง จังหวัดลพบุรี วิเคราะห์โดยใช้สถิติเชิงพรรณนา (descriptive statistics) คือ ค่าเฉลี่ย () ค่าเบี่ยงเบนมาตราฐาน (S.D) และใช้สถิติเชิงอนุมาน (inferential statistics) คือ t-test , One – way ANOVA, LSD

**ผลการวิจัย**

**ตอนที่ 1** การวิเคราะห์ข้อมูลลักษณะส่วนบุคคลของกลุ่มตัวอย่าง จำแนกตามข้อมูลลักษณะส่วนบุคคลพบว่า ผู้ตอบแบบสอบถามส่วนใหญ่ เป็นเพศหญิงร้อยละ 53.6 ซึ่งมีอายุระหว่าง 36-45 ปี คิดเป็นร้อยละ 37.6 รองลงมามีอายุ 46 ปีขึ้นไป , อายุระหว่าง 25-35 ปี และอายุต่ำกว่า 25 ปี คิดเป็นร้อยละ 28.9 , 26.8 และ6.7 ตามลำดับ โดยส่วนใหญ่จบการศึกษาประถมศึกษา คิดเป็นร้อยละ 44.3 รองลงมามีระดับการศึกษามัธยมศึกษาตอนต้น , ระดับการศึกษามัธยมศึกษาตอนปลาย/เทียบเท่า และระดับการศึกษาปริญญาตรีขึ้นไป คิดเป็นร้อยละ 28.9 , 26.8 และ 6.7 ตามลำดับ โดยส่วนใหญ่มีอาชีพรับจ้าง คิดเป็นร้อยล่ะ 42.8 รองลงมามีอาชีพเกษตรกรรม , อาชีพค้าขาย/ธุรกิจส่วนตัว , อาชีพอื่นๆ และอาชีพรับราชการ คิดเป็นร้อยละ 30.4 , 11.3 , 10.8 และ 4.6 ตามลำดับ โดยส่วนใหญ่มีรายได้ 5,001-10,000 บาท คิดเป็นร้อยละ 54.6 รองลงมามีรายได้ 10,001-15,000 บาท , มีรายได้ต่ำกว่า5,000 บาท และมีรายได้ 15,001 บาทขึ้นไป คิดเป็นร้อยละ 26.8 , 10.3 และ8.2 ตามลำดับ ส่วนใหญ่มีระยะเวลาที่อยู่ในพื้นที่ระยะเวลา 31 ปีขึ้นไป คิดเป็นร้อยละ 58.2 รองลงมาอยู่ในระยะเวลา 21-30 ปี , อยู่ในระยะเวลา 11-20 ปี และอยู่ในระยะเวลาต่ำกว่า 10 ปี คิดเป็นร้อยละ 21.1 , 13.4 และ 7.2 ตามลำดับ

**ตอนที่ 2** การวิเคราะห์ระดับความคิดเห็นของประชาชนต่อการบริหารงานตามหลักธรรมาภิบาลขององค์การบริหารส่วนตำบลโคกสลุง จังหวัดลพบุรี พบว่า ระดับความคิดเห็นของประชาชนต่อการบริหารงานตามหลักธรรมาภิบาลขององค์การบริหารส่วนตำบลโคกสลุง โดยภาพรวมอยู่ในระดับมาก (= 4.14) เมื่อพิจารณาเป็นรายด้าน พบว่าอันดับแรกคือ ด้านหลักการมีส่วนร่วม อยู่ในระดับมากที่สุด (= 4.52) รองลงมาคือ ด้านหลักความรับผิดชอบ อยู่ในระดับมากที่สุด (= 4.23) ด้านหลักความคุ้มค่าอยู่ในระดับมาก (= 4.16) ด้านหลักคุณธรรม อยู่ในระดับมาก (= 4.14) ด้านหลักความโปร่งใส อยู่ในระดับมาก (= 3.93) และด้านที่น้อยที่สุดคือ ด้านด้านหลักนิติธรรม อยู่ในระดับมาก (= 3.83)

|  |  |  |  |  |
| --- | --- | --- | --- | --- |
| ความคิดเห็นของประชาชนต่อการบริหารงานตามหลักธรรมาภิบาลขององค์การบริหารส่วนตำบลโคกสลุง จังหวัดลพบุรี | **ระดับความคิดเห็น** | | | ลำดับ |
|  | S.D | แปลผล |
| 1. ด้านหลักนิติธรรม | 3.83 | 0.328 | มาก | 6 |
| 2. ด้านหลักคุณธรรม | 4.14 | 0.415 | มาก | 4 |
| 3. ด้านหลักความโปร่งใส | 3.93 | 0.475 | มาก | 5 |
| 4. ด้านหลักการมีส่วนร่วม | 4.52 | 0.478 | มากที่สุด | 1 |
| 5. ด้านหลักความรับผิดชอบ | 4.23 | 0.398 | มากที่สุด | 2 |
| 6. ด้านหลักความคุ้มค่า | 4.16 | 0.426 | มาก | 3 |
| รวม | 4.14 | 0.255 | มาก |  |

**ตอนที่ 3** การทดสอบสมมติฐาน ผลการวิเคราะห์ความแปรปรวนเพื่อเปรียบเทียบความแตกต่างของความคิดเห็นของประชาชนต่อการบริหารงานตามหลักธรรมาภิบาลขององค์การบริหารส่วนตำบลโคกสลุง จังหวัดลพบุรี (1) จำแนกตามเพศ พบว่าค่า Sig. เท่ากับ .006 แสดงว่าประชาชนที่มีเพศต่างกันมีความคิดเห็นต่อการบริหารงานตามหลักธรรมาภิบาลแตกต่างกัน ซึ่งมีค่า Sig. น้อยกว่า .05 จึงยอมรับสมมติฐานH0 นั่นคือ เพศที่แตกต่างกัน มีความคิดเห็น แตกต่างกัน จึงยอมรับสมมติฐานการวิจัย (2) จำแนกตามอายุ พบว่าค่า Sig. เท่ากับ .000 แสดงว่าประชาชนที่มีอายุต่างกันมีความคิดเห็นต่อการบริหารงานตามหลักธรรมาภิบาลแตกต่างกัน ซึ่งมีค่า Sig. น้อยกว่า .05 จึงยอมรับสมมติฐานH0 นั่นคือ อายุที่แตกต่างกัน มีความคิดเห็น แตกต่างกัน จึงยอมรับสมมติฐานการวิจัย (3) จำแนกตามระดับการศึกษา พบว่าค่า Sig. เท่ากับ .029 แสดงว่าประชาชนที่มีระดับการศึกษาต่างกันมีความคิดเห็นต่อการบริหารงานตามหลักธรรมาภิบาลแตกต่างกัน ซึ่งมีค่า Sig. น้อยกว่า .05 จึงยอมรับสมมติฐานH0 นั่นคือ ระดับการศึกษาที่แตกต่างกัน มีความคิดเห็น แตกต่างกัน จึงยอมรับสมมติฐานการวิจัย (4) ) จำแนกตามอาชีพ พบว่าค่า Sig. เท่ากับ .023 แสดงว่าประชาชนที่มีอาชีพต่างกันมีความคิดเห็นต่อการบริหารงานตามหลักธรรมาภิบาลแตกต่างกัน ซึ่งมีค่า Sig. น้อยกว่า .05 จึงยอมรับสมมติฐานH0 นั่นคือ อาชีพที่แตกต่างกัน มีความคิดเห็น แตกต่างกัน จึงยอมรับสมมติฐานการวิจัย (5) จำแนกตามรายได้ พบว่าค่า Sig. เท่ากับ .467 แสดงว่าประชาชนที่มีรายได้ต่างกันมีความคิดเห็นต่อการบริหารงานตามหลักธรรมาภิบาลไม่แตกต่างกัน ซึ่งมีค่า Sig. มากกว่า .05 จึงปฏิเสธสมมติฐาน H1 นั่นคือ รายได้ที่แตกต่างกัน มีความคิดเห็น ไม่แตกต่างกัน จึงปฏิเสธสมมติฐานการวิจัย (6) จำแนกตามระยะเวลาที่อยู่ในพื้นที่ พบว่าค่า Sig. เท่ากับ .185 แสดงว่าประชาชนที่มีระยะเวลาที่อยู่ในพื้นที่ต่างกันมีความคิดเห็นต่อการบริหารงานตามหลักธรรมาภิบาลไม่แตกต่างกัน ซึ่งมีค่า Sig. มากกว่า .05 จึงปฏิเสธสมมติฐาน H1 นั่นคือระยะเวลาที่อยู่ในพื้นที่ที่แตกต่างกัน มีความคิดเห็น ไม่แตกต่างกัน จึงปฏิเสธสมมติฐานการวิจัย

|  |  |  |  |  |  |  |
| --- | --- | --- | --- | --- | --- | --- |
| ความคิดเห็นของประชาชน | เพศ | อายุ | ระดับการศึกษา | อาชีพ | รายได้ | ระยะเวลาที่อยู่ในพื้นที่ |
| 1.ด้านหลักนิติธรรม | .021 | .160 | .033 | .488 | .029 | .006 |
| 2.ด้านหลักคุณธรรม | .018 | .145 | .476 | .197 | .630 | .546 |
| 3.ด้านหลักความโปร่งใส | .001 | .044 | .021 | .023 | .933 | .958 |
| 4.ด้านหลักการมีส่วนร่วม | .328 | .016 | .213 | .123 | .548 | .027 |
| 5.ด้านหลักความรับผิดชอบ | .802 | .000 | .215 | .114 | .405 | .048 |
| 6.ด้านหลักความคุ้มค่า | .352 | .001 | .065 | .022 | .956 | .060 |
| รวม Sig. | .006 | .000 | .029 | .023 | .467 | .185 |

|  |  |
| --- | --- |
| สมมติฐาน | ผลการทดสอบ |
| 1. ประชาชนที่มีเพศต่างกัน มีความคิดเห็นของประชาชนต่อการบริหารงานตามหลักธรรมาภิบาลขององค์การบริหารส่วนตำบลโคกสลุง จังหวัดลพบุรี แตกต่างกัน | ยอมรับสมมติฐาน |
| 2. ประชาชนที่มีอายุต่างกัน มีความคิดเห็นของประชาชนต่อการบริหารงานตามหลักธรรมาภิบาลขององค์การบริหารส่วนตำบลโคกสลุง จังหวัดลพบุรี แตกต่างกัน | ยอมรับสมมติฐาน |
| 3. ประชาชนที่ระดับการศึกษาต่างกัน มีความคิดเห็นของประชาชนต่อการบริหารงานตามหลักธรรมาภิบาลขององค์การบริหารส่วนตำบลโคกสลุงจังหวัดลพบุรี แตกต่างกัน | ยอมรับสมมติฐาน |
| 4. ประชาชนที่มีอาชีพต่างกัน มีความคิดเห็นของประชาชนต่อการบริหารงานตามหลักธรรมาภิบาลขององค์การบริหารส่วนตำบลโคกสลุง จังหวัดลพบุรี แตกต่างกัน | ยอมรับสมมติฐาน |
| 5. ประชาชนที่มีรายได้ต่างกัน มีความคิดเห็นของประชาชนต่อการบริหารงานตามหลักธรรมาภิบาลขององค์การบริหารส่วนตำบลโคกสลุง จังหวัดลพบุรี แตกต่างกัน | ปฏิเสธสมมติฐาน |
| 6. ประชาชนที่มีระยะเวลาที่อยู่ในพื้นที่ต่างกัน มีความคิดเห็นของประชาชนต่อการบริหารงานตามหลักธรรมาภิบาลขององค์การบริหารส่วนตำบลโคกสลุง จังหวัดลพบุรี แตกต่างกัน | ปฏิเสธสมมติฐาน |

**อภิปรายผล**

ภาพรวมของความคิดเห็นของประชาชนที่มีต่อการบริหารงานตามหลักธรรมาภิบาลขององค์การบริหารส่วนตำบลโคกสลุง จังหวัดลพบุรี พบว่า ประชาชนที่มีความคิดเห็นต่อการบริหารงานตามหลักธรรมาภิบาลขององค์การบริหารส่วนตำบลโคกสลุง จังหวัดลพบุรี โดยรวมมีความคิดเห็นอยู่ในระดับมาก เพราะ องค์การบริหารส่วนตำบลโคกสลุง มีการบริหารงานเป็นไปตามกฎ ระเบียบ ข้อบังคับและข้อบัญญัติ ตามที่กำหนดมีการบริหารองค์กรโดยยึดหลักคุณธรรม จริยธรรม บริหารงานด้วยความโปร่งใสประชาชนสามารถตรวจสอบได้ เปิดโอกาสให้ประชาชนเข้ามามีส่วนร่วมในการจัดกิจกรรมและแสดงความคิดเห็นมีการดูแลเอาใจใส่ปัญหาความเดือดร้อนของประชาชนปรับปรุงแก้ไขการบริหารงานขององค์กรให้ดีขึ้นอยู่เสมอเพื่อประโยชน์สูงสุดของประชาชน ซึ่งสอดคล้องกับผลการศึกษาของ

กัมปนาท พรพรหม (2552) ศึกษาเรื่อง ความคิดเห็นของประชาชนที่มีต่อการให้บริการสาธารณะตามหลักธรรมาภิบาล ขององค์การบริหารส่วนตำบลเกษตรสุวรรณ อำเภอบ่อทอง จังหวัดชลบุรี ผลการศึกษาพบว่า ความคิดเห็นของประชาชนที่มีต่อการให้บริการสาธารณะตามหลักธรรมาภิบาล โดยรวมมีความคิดเห็นอยู่ในระดับมาก เมื่อพิจารณาเป็นรายด้าน พบว่าด้านที่มีค่าเฉลี่ยมากที่สุดคือ ด้านหลักนิติธรรม เพราะองค์การบริหารส่วนตำบลเกษตรสุวรรณดำเนินงานเป็นไปตามเจตนารมย์ของกฎหมาย รองลงมาคือ ด้านหลักความรับผิดชอบ ด้วยการเอาใจใส่ต่อปัญหาความเดือดร้อนของประชาชน และด้านหลักความโปร่งใส ด้วยการนำข้อบัญญัติ ระเบียบ คำสั่งต่างๆ เกี่ยวกับการให้บริการสาธารณะ เผยแพร่ให้ประชาชนทราบ

เมื่อพิจารณาในรายละเอียดแต่ละด้านจากความคิดเห็นของประชาชนที่มีต่อการบริหารงานตามหลักธรรมาภิบาลขององค์การบริหารส่วนตำบลโคกสลุง จังหวัดลพบุรี

(1) ประชาชนที่มีเพศต่างกันมีความคิดเห็นของประชาชนต่อการบริหารงานตามหลักธรรมาภิบาลขององค์การบริหารส่วนตำบลโคกสลุง จังหวัดลพบุรี แตกต่างกัน เพราะเพศชายและเพศหญิง มีความรับผิดชอบและการมีส่วนร่วมทางสังคมไม่เท่าเทียมกัน จึงส่งผลให้ประชาชนที่มีเพศแตกต่างกัน มีความคิดเห็นต่อการบริหารงานตามหลักธรรมาภิบาลขององค์การบริหารส่วนตำบลโคกสลุง จังหวัดลพบุรี แตกต่างกัน ซึ่งสอดคล้องกับผลการวิจัยของ มนัส แก้วเนียม (2551) ได้ศึกษาวิจัยเรื่อง การบริหารงานตามหลักธรรมาภิบาลขององค์การบริหารส่วนตำบลในอำเภอเมืองสุราษฎร์ธานี จังหวัดสุราษฎร์ธานี ผลการวิจัยพบว่า เปรียบเทียบระดับการบริหารงานตามหลักธรรมาภิบาลตามปัจจัยส่วนบุคคลพบว่า ประชากรที่มีเพศ อายุ และตำแหน่งแตกต่างกัน มีระดับการบริหารงานตามหลักธรรมาภิบาลแตกต่างกันอย่างมีนัยสำคัญทางสถิติที่ระดับ .05

(2) ประชาชนที่มีอายุต่างกันมีความคิดเห็นของประชาชนต่อการบริหารงานตามหลักธรรมาภิบาลขององค์การบริหารส่วนตำบลโคกสลุง จังหวัดลพบุรี แตกต่างกัน เพราะ ประชาชนที่มีอายุต่างกันมีความคิดเห็นที่อยากจะให้องการบริหารส่วนตำบลมีความก้าวหน้าและมีการพัฒนาให้ดีขึ้น จึงส่งผลให้ประชาชนที่มีอายุแตกต่างกัน มีความคิดเห็นต่อการบริหารงานตามหลักธรรมาภิบาลขององค์การบริหารส่วนตำบลโคกสลุง จังหวัดลพบุรี แตกต่างกัน ซึ่งสอดคล้องกับผลการวิจัยของ กัมปนาท พรพรหม (2552) ศึกษาเรื่อง ความคิดเห็นของประชาชนที่มีต่อการให้บริการสาธารณะตามหลักธรรมาภิบาล ขององค์การบริหารส่วนตำบลเกษตรสุวรรณ อำเภอบ่อทอง จังหวัดชลบุรี ผลการศึกษาพบว่า ผลการเปรียบเทียบความแตกต่างของความคิดเห็นของประชาชนที่มีต่อการให้บริการตามหลักธรรมาภิบาล ขององค์การบริหารส่วนตำบลเกษตรสุวรรณพบว่า อายุ สถานภาพ ช่วงระดับการศึกษา และอาชีพ ต่างกัน มีความคิดเห็นที่มีต่อการให้บริการสาธารณะตามหลักธรรมาภิบาล แตกต่างกันที่ระดับนัยสำคัญ 0.5

(3) ประชาชนที่มีระดับการศึกษาต่างกันมีความคิดเห็นของคนต่อการบริหารงานตามหลักธรรมาภิบาลขององค์การบริหารส่วนตำบลโคกสลุง จังหวัดลพบุรี แตกต่างกัน เพราะ ประชาชนที่มีระดับการศึกษาต่างกันการเข้าถึงการจัดกิจกรรมหรือโครงการองค์การบริหารส่วนตำบลไม่เท่ากันเท่ากันจึงส่งผลให้ประชาชนที่มีอายุต่างกัน มีความคิดเห็นต่อการบริหารงานตามหลักธรรมาภิบาลขององค์การบริหารส่วนตำบลโคกสลุง จังหวัดลพบุรี แตกต่างกัน ซึ่งสอดคล้องกับวิจัยของ บวร วิเศษสุนทร (2550) การศึกษาเรื่อง ความคิดเห็นของประชาชนต่อการนำหลักธรรมาภิบาลมาใช้ในองค์การบริหารส่วนตำบล ในอำเภอเมือง จังหวัดหนองคาย ผลการศึกษาพบว่า การเปรียบเทียบความคิดเห็นของประชาชนที่มีต่อการนำหลักธรรมาภิบาลมาใช้ในองค์การบริหารส่วนตำบล อำเภอเมือง จังหวัดหนองคาย จำแนกตามการศึกษา โดยรวมและจำแนกเป็นรายด้าน พบว่า มีความแตกต่างกันอย่างมีนัยสำคัญทางสถิติที่ระดับ.05

(4) ประชาชนที่มีอาชีพต่างกันมีความคิดเห็นของประชาชนต่อการบริหารงานตามหลักธรรมาภิบาลขององค์การบริหารส่วนตำบลโคกสลุง จังหวัดลพบุรี แตกต่างกัน เพราะ ประชาชนที่มีอาชีพต่างกันจะต้องมีภาระหน้าที่ความรับผิดชอบ จึงไม่สามารถเข้าร่วมกิจกรรมหรือโครงการที่องค์การบริหารจัดได้ จึงส่งผลให้ประชาชนที่มีอาชีพต่างกัน มีความคิดเห็นต่อการบริหารงานตามหลักธรรมาภิบาลขององค์การบริหารส่วนตำบลโคกสลุง จังหวัดลพบุรี แตกต่างกัน ซึ่งสอดคล้องกับภักดี ศรีเมือง (2549) ได้ศึกษาวิจัยเรื่อง การนำหลักธรรมาภิบาลมาบริหารองค์การบริหารส่วนตำบล : ศึกษาเฉพาะกรณี องค์การบริหารส่วนตำบลนาทราย อำเภอเมือง จังหวัดนครศรีธรรมราช ผลที่ได้จากการศึกษาครั้งนี้พบว่า พบว่า 1. ประชาชนมีความคิดต่อการนำหลักธรรมาภิบาล มาบริหารองค์การบริหารส่วนตำบลอยู่ในระดับปานกลาง เมื่อพิจารณาเป็นรายด้านพบว่าอยู่ในระดับมันกลางเช่นเดียวกัน เรียงลำดับจากมากไปหาน้อยได้แก่ ด้านนิติธรรม ด้านคุณธรรม ด้านการมีส่วนร่วม ด้านความรับผิดชอบ ด้านความคุ้มค่า และด้านความโปร่งใสตรวจสอบได้ตามลำดับ 2. ประชาชน ที่มีระดับการศึกษา แตกต่างกันมีความคิดต่อการนำหลักธรรมาภิบาลด้านความคุ้มค่า และด้านนิติธรรม มาบริหารแตกต่างกัน และประชาชนที่มีอาชีพแตกต่างกัน มีความเห็น ต่อการนำหลักธรรมาภิบาลด้านคุณธรรม ด้านความรับผิดชอบ ด้านความคุ้มค่าในด้านความโปร่งใสตรวจสอบได้ และด้านนิติธรรมมาบริหารแตกต่างกัน

(5) ประชาชนที่มีรายได้ต่างกันมีความคิดเห็นของประชาชนต่อการบริหารงานตามหลักธรรมาภิบาลขององค์การบริหารส่วนตำบลโคกสลุง จังหวัดลพบุรี ไม่แตกต่างกัน เพราะ ประชาชนที่มีรายได้มากหรือรายได้น้อยก็ต้องมีการมองเรื่องความโปร่งใสและตรวจสอบได้ขององค์การบริหารส่วนตำบล เพราะทุกคนมีสิทธิจะได้รับประโยชน์จากองค์การบริหารส่วนตำบล จึงส่งผลให้ประชาชนที่มีรายได้ต่างกัน มีความคิดเห็นต่อการบริหารงานตามหลักธรรมาภิบาลขององค์การบริหารส่วนตำบลโคกสลุง จังหวัดลพบุรี ไม่แตกต่างกัน ซึ่งสอดคล้องกับกมลทิพย์ เทพทิพย์อัมภรณ์ (2555) ศึกษาวิจัยเรื่อง การนำหลักธรรมาภิบาลมาปรับใช้ในองค์การส่วนตำบลตามทัศนะของประชาชน เขตอำเภอบ้านแหลม จังหวัดเพชรบุรี การวิจัยพบว่าประชาชนที่มีอายุต่างกันมีทัศนะต่อการนำหลักธรรมมาปรับใช้ในองค์การบริหารส่วนตำบลเขตอำเภอบ้านแหลม อ่านกันอย่างมีนัยถามใจดีที่ระดับ.05 ส่วนประชาชนที่มี เพศ ระดับการศึกษา รายได้ และความรู้ความเข้าใจเกี่ยวกับองค์การบริหารส่วนตำบลต่างกันมีทัศนะต่อการนำหลักธรรมาภิบาลมาปรับใช้ในองค์การบริหารส่วนตำบลบ้านแหลม จังหวัดเพชรบุรี ไม่แตกต่างกัน

(6) ประชาชนที่มีระยะเวลาที่อยู่ในพื้นที่ต่างกันมีความคิดเห็นของประชาชนต่อการบริหารงานตามหลักธรรมาภิบาลขององค์การบริหารส่วนตำบลโคกสลุง จังหวัดลพบุรี ไม่แตกต่างกัน เพราะ ประชาชนที่มีระยะเวลาอยู่ในพื้นที่ต่างกันต่างมีความต้องการรับประโยชน์และมีสิทธิที่จะได้รับประโยชน์จากองค์การบริหารส่วนตำบล จึงส่งผลให้ประชาชนที่มีต่างกันระยะเวลาที่อยู่ในพื้นที่ต่างกัน มีความคิดเห็นต่อการบริหารงานตามหลักธรรมาภิบาลขององค์การบริหารส่วนตำบลโคกสลุง จังหวัดลพบุรี ไม่แตกต่างกัน ซึ่งสอดคล้องกับอานันท์ ปันยารชุน (2543) ที่กล่าวว่า ธรรมาภิบาลไม่ใช่ปลายทางในตัวเอง แต่เป็นกระบวนการที่จะนำไปสู่สาระที่ยิ่งใหญ่กว่า นั่นคือ การพัฒนาที่ยังยืน ที่ทุกคนทุกกลุ่ม ทุกชั้น จะมีโอกาสและมีอำนาจต่อรอง โต้แย้ง และประสานผลประโยชน์กันอย่างสันติ ถ้ามีกระบวนการนี้เกิดขึ้น นั่นหมายความว่าเราได้สร้างความพอดี เพราะจะไม่มีกลุ่มใดได้ทุกอย่างและไม่มีกลุ่มใดเสียทุกอย่าง ทุกคนในสังคมจะมีโอกาสเท่ากัน ทุกคนจะมีศักดิ์ศรีอย่างที่ควรจะเป็น และสังคมจะเกิดความเสมอภาค จนบรรลุเป้าหมายของหลักธรรมาภิบาลอย่างแท้จริง

**ข้อเสนอแนะ**

หน่วยงานที่เกี่ยวข้องหรือผู้บริหารองค์การบริหารส่วนตำบลโคกสลุง ควรมีการส่งเสริมและสนับสนุนการนำหลักธรรมาภิบาลมาใช้ในการบริหารขององค์การบริหารส่วนตำบลโคกสลุงให้มากขึ้น โดยเฉพาะด้านหลักนิติธรรม และด้านหลักความโปร่งใส ซึ่งพบว่ามีค่าเฉลี่ยต่ำกว่าด้านอื่นๆ

**กิตติกรรมประกาศ**

รายงานการวิจัยเรื่อง ความคิดเห็นของประชาชนต่อการบริหารงานตามหลักธรรมาภิบาลขององค์การบริหารส่วนตำบลโคกสลุง จังหวัดลพบุรี ฉบับนี้ สำเร็จลงได้ด้วยความอนุเคราะห์อย่างดียิ่งจากอาจารย์ บุญวัฒน์ สว่างวงศ์ ซึ่งกรุณาให้คำปรึกษา แนะนำ ช่วยเหลือ ส่งเสริม สนับสนุนและให้กำลังใจตลอดระยะเวลาให้การทำวิจัย ผู้วิจัยรู้สึกซาบซึ้งในความกรุณาและขอกราบขอบพระคุณ เป็นอย่างสูง ไว้ ณ ที่นี้

ผู้เขียนขอกราบขอบพระคุณ ผู้ช่วยศาสตราจารย์บัวบุตรี ศิริวัฒน์ ที่ให้คำปรึกษาเรื่องบทคัดย่อภาษาอังกฤษ ตลอดจนรวมถึงอาจารย์ทุกท่านของสาขาวิชาการบริหารงานตำรวจทุกท่าน ที่ให้ความสะดวกด้านอำนวยการ และประสานงาน ในการทำวิจัยให้ผู้เขียนตลอดมาตลอดจนค้นคว้าหาข้อมูลในการจัดทำวิจัยของผู้เขียนครั้งนี้สำเร็จลุล่วงไปด้วยดี

**เอกสารอ้างอิง**

กมลทิพย์ เทพทิพย์อัมภรณ์. (2555). **การนำหลักธรรมาภิบาลมาปรับใช้ในองค์การส่วนตำบลตามทัศนะ**

**ของประชาชน เขตอำเภอบ้านแหลม จังหวัดเพชรบุรี.** ภาคนิพนธ์รัฐประศาสนศาสตรมหาบัณฑิต, สาขาวิชาการบริหารและพัฒนาประชาคมเมืองชนบท, มหาวิทยาลัยราชภัฏเพชรบุรี.

กัมปนาท พรพรหม. (2552). **ความคิดเห็นของประชาชนที่มีต่อการให้บริการสาธารณะตามหลักธรรมา-**

**ภิบาลขององค์การบริหารส่วนตำบลเกษตรสุวรรณ อำเภอบ่อทอง จังหวัดชลบุรี.** ปัญหาพิเศษหลักสูตรรัฐประศาสนศาสตรบัณฑิต, สาขาวิชาการบริหารทั่วไป, วิทยาลัยการบริหารรัฐกิจ มหาวิทยาลัยบูรพา.

นวลจันทร์ ทัศนชัยกุล. (2547). **อาชญากรรมป้องกันการควบคุม.** กรุงเทพฯ : พรทิพย์การพิมพ์.

นันทา ตึงสมบัติยุทธ์ (2538). **รายงานวิจัยความคิดเห็นและความคาดหวังที่มีรูปแบบภาวะผู้นำของ**

**ผู้บังคับบัญชา : ศึกษากรณีข้าราชการในส่วนกลาง กรมส่งเสริมเกษตร.** กรุงเทพฯ : โรงพิมพ์มหาวิทยาลัยเกษตรศาสตร์.

บวร วิเศษสุนทร. (2550). **ความคิดเห็นของประชาชนต่อการนําหลักธรรมาภิบาลมาใช้ในองค์การบริหาร**

**ส่วนตําบล ในอําเภอเมือง จังหวัดหนองคาย.** วิทยานิพนธ์ปริญญา รัฐประศาสนศาสตรมหาบัณฑิต สาขาวิชารัฐประศาสนศาสตร์ , วิทยาลัยกฎหมาย และการปกครอง มหาวิทยาลัยราชภัฎมหาสารคาม.

บุษบง ชัยเจริญวัฒนะ และบุญมี ลี้. (2544). **ตัวชี้วัดธรรมาภิบาล.** พิมพ์ครั้งที่2. กรุงเทพฯ :

โรงพิมพ์อาสารักษาดินแดน.

ประมวล รุจนเสรี. (2542). **การบริหาร-การจัดการที่ดี (Good Governance).** กรุงเทพฯ : โรงพิมพ์อาสา

รักษาดินแดน

ภักดี ศรีเมือง. (2549). **การนำหลักธรรมาภิบาลมาบริหารองค์การบริหารส่วนตำบล : ศึกษาเฉพาะกรณี**

**องค์การบริหารส่วนตำบลนาทราย อำเภอเมือง จังหวัดนครศรีธรรมราช,** สารานิพนธ์นี้เป็นส่วนหนึ่งของการศึกษาตามหลักสูตรศาสนาศาสตรมหาบัณฑิต, สาขารัฐศาสตร์การปกครอง, บัณฑิตวิทยาลัย มหาวิทยาลัยมหามกุฏราชวิทยาลัย.

มนัส แก้วเนียม. (2551). **การบริหารงานตามหลักธรรมาภิบาลขององค์การบริหารส่วนตำบลในอำเภอเมือง**

**สุราษฎร์ธานี จังหวัดสุราษฎร์ธานี.** สารนิพนธ์นี้เป็นส่วนหนึ่งของการศึกษาตามหลักสูตรศาสนาศา-สตรมหาบัณฑิต, สาขารัฐศาสตร์การปกครอง, บัณฑิตวิทยาลัย มหาวิทยาลัยมหามกุฎราชวิทยาลัย**.**

วิรัช วิรัชนิภาวรรณ. (2530) **ปัญหาและอุปสรรคสำคัญของการพัฒนาชุมชน : ประชาชน ข้าราชการ**

**และผู้นำ รัฐบาล.** กรุงเทพฯ : โอเดียนสโตร์.

อานันท์ ปันยารชุน. (2543). **ความสำเร็จและบทเรียนของประเทศต่างๆ ในการสร้างธรรมาภิบาลและการ**

**ป้องปรามโดยทุจริตคอรัปชั่น.** กรุงเทพฯ : ม.ป.ท. อัดสำเนา.(เอกสารคำกล่าวบรรยายในการประชุมวิชาการ เรื่อง ความสำเร็จและบทเรียนของประเทศต่างๆ ในการสร้างธรรมาภิบาลและการป้องกันปรามทุจริตคอรัปชั่น ณ ห้องพิมานเมฆ โรงแรม เดอะแกรนด์ กรุงเทพฯ).

อรพินท์ สพโชค และคนอื่นๆ. **แนวทางการนำหลักธรรมาภิบาลมาประยุกต์ใช้สำหรับการบริหารท้องถิ่น.**

กรุงเทพฯ : สถาบันวัจัยเพื่อการพัฒนาประเทศไทย,2543.

Likert, R.A. (1932, May).**“Technique for the Measurement of Attitudes,”**Arch Psychological.

25(140) : 1 – 55.

Yamane, Taro.1973. Statistics: **An Introductory Analysis.** Third editio. Newyork : Harper and

Row Publication.